  Виталий Пронин 19-тӥ октябре нуназе котырын Ижысь тымет вадьсын инме ӝутӥськизы «Русские витязи» пилотажной группаысь самолётъёс. Туннэ соос асьме дорын тренировка ортчытӥзы, нош 21-тӥ октябре городын улӥсьёслы соос адӟытозы ог 20 трюкъёссэс. «Русский витязьёс» асьме доры вуизы «Россиысь армиын контрактъя служба нуон - тынад быръёнэд!» акция улсын.«Русский витязьёс» асьме доры вуизы «Россиысь армиын контрактъя служба нуон - тынад быръёнэд!» акция улсын. Иж тымет вадьсытӥ лобалозы Су-30 истребительёс. Самолётъёс быдэс час ӵоже ижъёслы яркыт шоу возьматозы, соос инме ӝутӥськозы 13 часын. Нош акцилэн вань ужрадъёсыз кыстӥськозы 10 часысен 14 часозь. Ижъёсын пумиськылозы но юанъёссылы валэктозы МЧС-ысь, Росгвардиысь, военной училищеосысь но военной комиссариатъёсысь адямиос. Озьы ик тымет дуре лыктэмъёс инкуазьын пӧрам ӝук веръялозы но пӧртэм яркыт творческой номеръёс адӟозы. 10.00-11.00 - Нимысьтыз подразделениослы сӥзем марш-бросок. Со кутскоз Военной комиссариат дорысен но кыстӥськоз Эшъяськон монумент дорозь. 11.00-11.15 - Ижысь тымет дурын ужрадэз усьтон; 11.00-13.00 - контрактъя военной службае кутонъя мобильной пунктъёс ужалозы; 11.00-13.00 - полевой кухня куноятоз; 11.15-12.00 - военно-патриотической ужрадъёс; 12.00-13.00 - творческой коллективъёслэн концертсы; 13.00-14.00 - инме ӝутӥськоз «Русский витязь» пилотажной группа; 12.45-13.00 - акциез йылпумъян, флешмоб. Ангелина Снигирёва Теги: Ижкар  